คาดสัปดาห์หน้าเงินบาท32.20/60
ศูนย์กสิกรไทย คาด สัปดาห์หน้าค่าเงินบาทเคลื่อนไหวระดับ32.20-32.60 แนะจับตาการเมือง
22 พ.ค. 2553

ศูนย์กสิกรไทย คาด สัปดาห์หน้าค่าเงินบาทเคลื่อนไหวระดับ32.20-32.60 แนะจับตาการเมือง
บริษัท ศูนย์วิจัยกสิกรไทย จำกัด คาดแนวโน้มสัปดาห์หน้า (24-28 พ.ค.) เงินบาทในประเทศอาจเคลื่อนไหวในกรอบเดิมที่ 32.20-32.60 บาทต่อดอลลาร์สหรัฐ โดยปัจจัยที่ต้องจับตา ได้แก่ ข้อมูลจีดีพีประจำไตรมาส 1/2553 ของไทยรายงานโดย สศช. ข้อมูลการส่งออกเดือน เม.ย.ของไทยรายงานโดยกระทรวงพาณิชย์ พัฒนาการของสถานการณ์การเมืองในประเทศ สัญญาณการเข้าดูแลเสถียรภาพค่าเงินของ ธปท. รวมถึงทิศทางของสกุลเงิน/ตลาดหุ้นในภูมิภาค
ขณะที่ทิศทางของเงินดอลลาร์สหรัฐอาจขึ้นอยู่กับประเด็นเกี่ยวกับวิกฤตการคลังของบางประเทศในยูโรโซน รวมถึงตัวเลขเศรษฐกิจสหรัฐที่สำคัญ อาทิ ดัชนีราคาบ้านเดือน มี.ค. รายงานโดยสแตนดาร์ด แอนด์ พัวร์/เคส ชิลเลอร์ ยอดขายบ้านใหม่-บ้านมือสอง ยอดสั่งซื้อสินค้าคงทน รายได้-รายจ่ายส่วนบุคคล และดัชนีราคาการใช้จ่ายด้านการบริโภคส่วนบุคคลเดือน เม.ย. ดัชนีความเชื่อมั่นผู้บริโภค ดัชนีผู้จัดการฝ่ายจัดซื้อเขตชิคาโกเดือน พ.ค. ข้อมูลจีดีพีประจำไตรมาส 1/2553 (รายงานครั้งที่ 2) และรายงานจำนวนผู้ขอรับสวัสดิการว่างงานรายสัปดาห์